Diari Oficial de la Generalitat Valenciana


Sumari del DOGV 1962, del 11-02-1993 (1993/827136)

ORDRE de 27 de gener de 1993, de la Conselleria de Treball i Afers Socials, amb la qual instrumenta mesures d'ocupació temporal destinades a aturats de llarga duració majors de 25 anys.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/27/(3)/dof/vci/html**

### Dades del document

Número de DOGV
:   1962

Data del DOGV
:   11-02-1993

Secció del DOGV
:   DISPOSICIONS GENERALS

Número del document
:   1993/827136


Data del document
:   27-01-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 27 de gener de 1993, de la Conselleria de Treball i Afers Socials, per la qual instrumenta mesures d'ocupació temporal destinades a aturats de llarga duració majors de 25 anys.  
El Decret 12/92, de 16 de gener, del Govern valencià, en matèria de foment de l?ocupació estableix un programa destinat a l?ocupació d'aturats majors de 25 anys, aturats de llarga duració, a través de la col·laboració institucional, l?objectiu del qual és elevar el nivell d'ocupació en la Comunitat Valenciana a través de la creació de llocs de treball de naturalesa temporal, dirigits a aquells col·lectius que tenen majors dificultats per a trobar una ocupació.  
Per això, d'acord amb la disposició final segona del Decret 12/1992, de 16 de gener, del Govern valencià, i fent ús de les facultats que em confereixen la Llei 5183, de 30 de desembre, de Govern Valencià (DOGV de 30.12.83), i el Decret 18/1992, de 3 de febrer, del Govern valencià, amb el qual s'aprova el Reglament Orgànic i Funcional de la Conselleria de Treball i Afers Socials (DOGV núm. 1.723, de 12.02.92).  
ORDENE  
Article primer Objectius  
La Conselleria de Treball i Afers Socials estableix, amb aquesta ordre, un programa d'ajudes els objectius del qual es dirigeixen a la contractació temporal d'aturats majors de 25 anys, inscrits com a tals en les oficines d'ocupació i amb una antiguitat mínima en la seua demanda d'ocupació d'almenys un any.  
Les ajudes es dirigiran a subvencionar parcialment els costos salarials corresponents a aquestes contractacions, els requisits de les quals s'especifiquen en l'article tercer, sempre que aquestes responguen a obres i serveis d'utilitat social, realitzades mitjançant gestió directa amb les corporacions locals o institucions i entitats sense ànim de lucre que ho sol·liciten.  
La dotació pressupostària per a l?exercici de 1993 puja a la quantitat de 464.077.124 de pessetes, en la línia de subvenció 9988688515, del programa pressupostari 322.10.  
Article segon. Destinataris  
Seran destinataris de les ajudes establertes, les corporacions locals de la Comunitat Valenciana les institucions o entitats sense ànim de lucre amb seu o amb implantació en aquesta, sense que les activitats subvencionables puguen excedir dels límits del territori de la Comunitat Valenciana.  
Article tercer Requisits de les contractacions  
Els contractes esmentats en l'article primer d'aquesta ordre hauran de reunir els requisits següents per a poder obtenir la subvenció:  
1. Hauran de recaure en aturats de llarga duració, majors de 25 anys, en els termes que s'estableixen en l'article 1.1 d'aquesta ordre.  
2. Es donarà preferència als aturats majors de 50 anys i a aquells que tinguen càrregues familiars. Aquestes es referiran a les regulades com a tals en la legislació vigent en matèria de protecció per atur.  
3. Els contractes tindran una duració d'un any.  
4. Les modalitat de contractació podran ser les següents:  
a) Per a obra o servei determinat (RD 2104/84).  
b) Temporal per al foment d'ocupació (RD 1989/84).  
c) Contracte en pràctiques (RD 1992/84).  
5. Malgrat el que es disposa en el número 3 anterior, si per causes no imputables als destinataris de les subvencions, es produís el cessament d'algun treballador abans de la fi del període contractat, caldrà substituir-lo i en les mateixes condicions, com a mínim, per un temps equivalent al que falte per a l'acabament del període esmentat. D'altra manera, es minorarà proporcionalment l?import de la subvenció.  
Article quart. Ajudes i quanties  
Les ajudes que aquesta ordre estableix tindran les quanties màximes següents, segons les categories professionals incloses en les normes de cotització del règim general de la Seguretat Social:  
1. Contractes de treball que s'incloguen en els grups de cotització 1 i 2: 1.000.000 de pessetes.  
2. Contractes de treball que s'incloguen en els grups de cotització 3, 4, 5 i 8: 875.000 pessetes.  
3. Contractes de treball que s'incloguen en els grups de cotització 6, 7, 9 i 10: 750.000 pessetes.  
Les esmentades quantitats en cap cas no podran superar el cost efectiu de la contractació, incloent-hi la cotització empresarial.  
Article cinqué. Sol·licituds, documentació i termini  
Les corporacions locals i/o institucions o entitats sense ànim de lucre que pretenguen acollir-se a les ajudes establertes en aquesta ordre, hauran de presentar la sol·licitud corresponent al seu temps i en la forma escaient, segons el model de l'annex I, a la qual s'acompanyarà la documentació següent:  
a) Memòria de l'obra/servei.  
b) Pressupost detallat per unitats/conceptes.  
c) Certificació negativa d'altres ajudes amb la mateixa finalitat.  
d) Plànol de localització (sols en obres).  
Les sol·licituds s'hauran de presentar en les direccions territorials de la Conselleria de Treball i Afers Socials de la província on es realitze l'activitat subvencionable, sense perjudici del que es disposa en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
El termini de presentació de sol·licituds finalitzarà el 30 de juny de 1993.  
Article sisé. Competència, resolució i recursos  
1. Una vegada rebudes les sol·licituds, les direccions territorials de la Conselleria de Treball i Afers Socials les verificaran. Quan la sol·licitud no reunesca els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'hi adjunte la documentació que d'acord amb aquesta ordre resulte exigible, es requerirà l?interessat perquè, en el termini de 10 dies, repare la falta o adjunte els documents preceptius, amb la indicació que, si no ho fa, se'l tindrà per desistit en la seua petició i s'arxivarà l?expedient sense més tràmit.  
2. El termini màxim per a tramitar i per a resoldre els expedients serà de tres mesos, comptadors des de la data de finalització del termini de presentació de sol·licituds fixat en aquesta ordre. Una vegada transcorregut l?esmentat període sense que es produesca resolució expressa, s'entendran desestimades les ajudes sol·licitades.  
Escau al Conseller de Treball i Afers Socials, a proposta del Director d'Ocupació i Cooperació, la resolució de les sol·licituds d'ajudes regulades en aquesta ordre.  
3. Contra la resolució, expressa o presumpta, que exhaurirà la via administrativa, s'hi podrà formular recurs contenciós administratiu, amb la prèvia comunicació a la conselleria de la intenció d'interposar l?esmentat recurs. Quan la resolució siga presumpta, per a interposar el recurs caldrà, a més, que l?interessat acredite l?eficàcia de l'acte presumpte, d'acord amb el que es disposa en l'article 44 de la Llei 30/1992, de Règim Jurídic de les Administracions Públiques i del Procediment Administratiu Comú.  
Article seté. Pagament i justificació de les subvencions  
Les subvencions concedides es lliuraran en la seua totalitat després de l'acreditació de l'inici de tots els contractes subvencionats, i per a això caldrà aportar la documentació següent:  
a) Ofertes de treball de les contractacions efectuades, degudament registrades en les oficines d'ocupació de l?INEM i visades per les centrals sindicals signants del PEV-II.  
b) DNI, document acreditatiu de càrregues familiars (si s'escau) i acreditació de la situació prèvia d'atur dels treballadors contractats.  
e) Contractes visats per les oficines d'ocupació i documents d'alta i/o afiliació a la Seguretat Social dels treballadors contractats.  
d) No es podrà justificar amb càrrec a les subvencions concedides cap contractació l?inici de la qual siga posterior al 31 d'octubre de 1993.  
Article vuité. Revisió d'expedients  
L'incompliment de qualsevol condició, terme o forma prevista en aquesta ordre, o d'allò que es determine específicament en la resolució de concessió corresponent, serà motiu suficient per a resoldre, totalment o parcialment, la subvenció atorgada, amb l'exigència de reintegrament de les quantitats percebudes indegudament i de l'interès de demora, si s'escau, des del moment del pagament de la subvenció. En tot cas, caldrà l?obertura d'expedient en què caldrà donar audiència als interessats.  
Article nové. Control, avaluació i seguiment  
La Conselleria de Treball i Afers Socials, a través de les seues direccions territorials, durà a cap les funcions de control de les subvencions concedides, d'acord amb les instruccions emanades de la Direcció General d'Ocupació i Cooperació.  
Escaurà a la Direcció General d'Ocupació i Cooperació la realització de les funcions d'avaluació del programa en el seu conjunt i del seguiment d'aquest en l?àmbit, de la Comunitat Valenciana.  
Per a la realització d'aquestes funcions, s'utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació de tercers i la col·laboració, en el marc que escaiga, de la Inspecció de Treball i Seguretat Social.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana, a l?efecte de presentar sol·licituds i d'acompanyar la documentació necessària, i produirà els seus efectes des de l'1 de gener de 1993.  
València, 27 de gener de 1993.  
El Conseller de Trabajo y Asuntos Sociales,   
MARTIN SEVIILLA JIMENEZ  
ANNEX  
Sr./Sra. ..., com a ... de l'ajuntament/entitat ..., facultat per a aquest acte per ...  
Sol·licita: les ajudes establertes en el Programa d'Aturats de Llarga Duració establert per l?Ordre de la Conselleria de Treball i Afers Socials del dia... (DOGV núm....) i per a això es formalitzen els apartats següents:  
1. Dades d'identificació del sol·licitant  
Ajuntament/entitat: ... NIF: ...  
Domicili: ... Localitat: ... Província: ... CP:  
Tel.: ... FAX: ...   
2. Localització de l'obra/servei: ...   
3. Breu descripció: ...   
4. Contractes de treball: ...   
4.1 Nombre total de contractes: ...   
4.2 Pressupostos total contractacions: ...   
4.2.1 Grups 1, 2: ...   
4.2.2 Grups 3, 4, 5, 8: ...   
4.2.3 Grups 6, 7, 9, 10: ...   
4.3 Pressupost total contractacions: ...   
Subvenció sol·licitada: ...  
5. Dades bancàries. Domiciliació:  
5.1 Entitat bancària: ... Codi: ...   
5.2 Sucursal: ... Codi: ...   
5.3 Núm. compte: ...  
. .... ... d ... de 1993  
Signat: ...  
CONSELLERIA DE TREBALL I AFERS SOCIALS  
Documentació que s'aporta:  
a) Memòria de l?obra/servei.  
b) Pressupost detallat per unitats/conceptes.  
c) Certificació negativa d'altres ajudes amb la mateixa finalitat.  
d) Mapa de localització (sols en obres).,


Còpia Permalink ELI